Иван Вазов
Доста време се борих…

chitanka.info

Доста време се борих,

ще да бягам надалече,

аз страдах и се мъчих,

слаб съм, изнурен съм вече.

Нито сила, нито щение

имам веч. Не е за мен

туй жестоко изкушение:

да те гледам всякой ден.

Тук аз чезна и копнея,

теб да гледам аз не смея.

Твойте дивни красоти.

Както ангел ти си красна,

както демон си опасна,

съжали ме и прости!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.